Ketil Raknes ved Høyskolen Kristiania skriver i 2023 at det må skilles mellom et overtramp og en politisk skandale. For at et overtramp skal bli en politisk skandale, kreves stor oppmerksomhet i nasjonale medier og at andre politikere kritiserer overtrampet. Raknes skiller også mellom politikerskandaler og politikkskandaler. En politikerskandale er det når en politiker har begått et privat normbrudd som har fått politiske konsekvenser. Politikkskandaler handler om politikere som har gjort feil i sin utførelse av politikken, f.eks. ved inhabilitet.